**ՏԵՂԵԿԱՆՔ-ՀԻՄՆԱՎՈՐՈՒՄ**

**ԱՆՇԱՐԺ ԳՈՒՅՔԻ ՀԱՐԿԻ ԵՎ ՓՈԽԱԴՐԱՄԻՋՈՑԻ ԳՈՒՅՔԱՀԱՐԿԻ ԱՐՏՈՆՈՒԹՅՈՒՆ ՍԱՀՄԱՆԵԼՈՒ ՄԱՍԻՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ**

**ՆԱԽԱԳԾԻ ՎԵՐԱԲԵՐՅԱԼ**

«Թալին համայնքի ավագանու կողմից անշարժ գույքի հարկի և փոխադրամիջոցի գույքահարկի գծով արտոնություն սահմանելու մասին» համայնքի ավագանու որոշման նախագծի ընդունման անհրաժեշտությունը պայմանավորված է Հայաստանի Հանրապետության հարկային օրենսգրքի 230-րդ հոդվածի 3-րդ կետի և 245-րդ հոդվածի 2-րդ  կետի պահանջի կատարման անհրաժեշտությամբ։

Վերոնշյալ հոդվածներով նախատեսվում է, որ Համայնքի ավագանին համայնքի ղեկավարի ներկայացմամբ և համայնքի ավագանու սահմանած կարգով կարող է սահմանել անշարժ գույքի հարկի և փոխադրամիջոցի գույքահարկի գծով արտոնություններ և դրանց մասով հարկ վճարողի փոխարեն կայացնել բյուջեից վճարում կատարելու որոշումներ: Սույն մասին համապատասխան` համայնքի ավագանու սահմանած արտոնության գումարը չի կարող գերազանցել տվյալ հարկային տարվա համար անշարժ գույքի հարկի գծով համայնքի բյուջեի հաստատված եկամուտների տասը տոկոսը: Համայնքի ավագանու կողմից անշարժ գույքի հարկի և փոխադրամիջոցի գույքահարկի գծով սահմանված արտոնությունների գումարների դիմաց Հայաստանի Հանրապետության պետական բյուջեից համայնքի բյուջեին լրացուցիչ դոտացիաներ չեն տրամադրվում։

 Թալին համայնքի Արտենի բնակավայրի բնակիչներ Արա Գոռի Տոնոյանը, Հովհաննես Գոռի Տոնոյանը, Զարինջա բնակավայրի բնակիչ Արկադի Ռոբերտի Հարությունյանը, Ցամաքասար բնակավայրի բնակիչ Անահիտ Սուրենի Մուսայելյանը իրենց կողմից ներկայացված դիմումներով նշել են, որ պարտավորվում են վճարել իրենց սեփականության իրավունքով պատկանող անշարժ գույքի հարկի և փոխադրամիջոցի գույքահարկի ապառքի գումարները, սակայն խնդրել են տույժերի մասով կիրառել արտոնություն, քանի որ գտնվում են սոցիալապես ծանր վիճակում և չունեն հնարավորություն այն վճարելու։

«Թալին համայնքի ավագանու կողմից անշարժ գույքի հարկի և փոխադրամիջոցի գույքահարկի գծով արտոնություն սահմանելու մասին» համայնքի ավագանու որոշման նախագիծն ընդունելու արդյունքում հիմք կստեծվի անշարժ գույքի հարկի և փոխադրամիջոցի գույքահարկի գծով արտոնություն սահմանելու համայնքի այն քաղաքացիների նկատմամբ, ովքեր օրենսդրությամբ և ավագանու որոշմամբ այդ արտոնությունից օգտվելու իրավունք ունեն։